નાણાકીય મૂલ્યાંકન : એક વાર તમે કરાર માટે સંમત થાઓ ત્યારબાદ તમારે જે પહેલું કામ કરવાનું છે તે એ કે તમારી હાલની નાણાકીય સ્થિતિનો અંદાજ બાંધવાનો છે. આને તમારા આયોજનની પાયાની વિકાસની પ્રક્રિયાનો તબક્કો તમે કહી શકો. અહીં તમે તમારા આયોજકને તમારા આયોજનના નિર્ણાયક વિભાગમાંથી માહિતી પૂરી પાડો છો. આમાં તમારું માસિક બજેટ (આવક - ખર્ચનું અંદાજપત્ર), બેંક બેલેંસ, ફિક્સ્ડ ડિપોઝીટ્સ, એમ.એફ્સ, સ્ટોક્સ, વિમા પોલિસીઓ, માલ - મિલકત, દેવાઓ - જવાબદારીઓ તેમજ નાણાકીય ધ્યેય (તમારે શું મેળવવાનું છે તે) વગેરેનો સમાવેશ થાય છે. એ અગત્યનું છે કે તમે અંદાજપત્ર (તમારા બજેટના દૃષ્ટિકોણથી) અને તમારા નાણાકીય ધ્યેયના આંકડાઓ સામે રાખીને આગળ વિચારો. એ વધુ સારું રહેશે કે એ બાબતોમાં તમે તમારી પત્નીને સામેલ કરો. સામાન્ય રીતે આ એક લાંબી કસરત છે અને ગ્રાહકો એમાં ઢીલ બતાવતા હોય છે. એક સારો રસ્તો બની શકે છે શુક્રવારે કેઝ્યુઅલ રજા લેવી અને સારો એવો સમય એ કામ માટે સમર્પી દેવો. ખાતરી રાખો કે શક્ય હોય એટલી તમામ આર્થિક માહિતીઓ તમે તમારા નાણાકીય આયોજકને પૂરી પાડો. ઘણી નાનામા નાની થી લઈને ઘણી બધી માહિતીઓ આપવાની બાબતમાં સંતુલન જાળવો. તમારા આયોજક તમને જે સંપત્તિ અંગેની તપાસયાદી આપે એની પુન: તપાસ કરો અને ખાતરી કરો કે તમે તમામ માહિતીઓ અને સહાયક વિગતો આપી છે, એનો અંદર સમાવેશ થયો છે કે કેમ.